ddrg/super_eurlex huggingface dataset:
Kommissionens beslutning

af 18. juli 2000

om ændring af beslutning 1999/217/EF om oprettelse af en liste over aromastoffer, som anvendes i eller på levnedsmidler

(meddelt under nummer K(2000) 1722)

(EØS-relevant tekst)

(2000/489/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 2232/96 af 28. oktober 1996 om fastlæggelse af en fællesskabsprocedure for aromastoffer, som anvendes eller er bestemt til anvendelse i eller på levnedsmidler(1), særlig artikel 3, stk. 2, og

ud fra følgende betragtninger:

(1) Ifølge artikel 3, stk. 2, i forordning (EF) nr. 2232/96 vedtog Kommissionen med sin beslutning 1999/217/EF(2) en liste over aromastoffer, der kan anvendes i eller på levnedsmidler.

(2) Med henblik på at videreføre evalueringen af aromastofferne er det nødvendigt at tilføje et antal stoffer, som endnu ikke er optaget på ovennævnte liste, og ændre et antal registreringer i lyset af ny viden på området.

(3) Ifølge Kommissionens henstilling 98/282/EF af 21. april 1998 vedrørende retningslinjerne for, hvordan medlemsstaterne og EØS-signatarlandene bør sikre beskyttelsen af den intellektuelle ejendomsret for så vidt angår udvikling og fremstilling af de aromastoffer, der er omhandlet i Europa-Parlamentets og Rådets forordning (EF) nr. 2232/96(3), har den anmeldende medlemsstat for en række stoffers vedkommende anført, at disse ikke ønskes beskyttet, og de kan derfor overføres til den ikke-beskyttede del af registeret.

(4) Beslutning 1999/217/EF bør ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Beslutning 1999/217/EF ændres hermed som anført i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. juli 2000.

På Kommissionens vegne

David Byrne

Medlem af Kommissionen

(1) EFT L 299 af 23.11.1996, s. 1.

(2) EFT L 84 af 27.3.1999, s. 1.

(3) EFT L 127 af 29.4.1998, s. 32.

BILAG

1. I del 1 foretages følgende ændringer:

a) Følgende registreringer indføjes:

>TABELPOSITION>

b) Registreringen af følgende stoffer skal ændres i kolonnen "Bemærkninger" som angivet nedenfor:

>TABELPOSITION>

c) Under CAS nummer 36413-60-2 slettes registreringen i kolonnen "Bemærkninger".

d) De to nedenstående registreringer slettes:

>TABELPOSITION>

e) Registreringen under CAS 13184-86-6 erstattes af følgende:

>TABELPOSITION>

f) Registreringen under CAS 132344-97-9 erstattes af følgende:

>TABELPOSITION>

2. I del 2 erstattes registreringen under CoE 10038 af følgende:

>TABELPOSITION>

3. I del 4 foretages følgende ændringer: a) Følgende registrering indføjes:

>TABELPOSITION>

b) Følgende registreringer slettes:

>TABELPOSITION>
Kommissionens beslutning

af 18. juli 2000

om ændring af beslutning 2000/350/EF om epidemiologisk overvågning af bluetongue i Grækenland og foranstaltninger til forebyggelse af sygdommens spredning

(meddelt under nummer K(2000) 2008)

(Kun den græske udgave er autentisk)

(EØS-relevant tekst)

(2000/485/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(3), senest ændret ved beslutning 94/370/EF(4), særlig artikel 6, og

ud fra følgende betragtninger:

(1) På baggrund af resultaterne af det epidemiologiske overvågningssystem, som er blevet indført i henhold til artikel 2 i beslutning 2000/350/EF af 2. maj 2000 om epidemiologisk overvågning af bluetongue i Grækenland og foranstaltninger til forebyggelse af sygdommens spredning(5), er der indført restriktioner med hensyn til flytning af dyr af modtagelige arter fra visse dele af Grækenland, jf. artikel 3 i ovennævnte beslutning.

(2) Restriktioner for flytning af dyr i visse regioner resulterer i, at dyrene ikke længere kan sættes på sommergræs uden for de afgrænsede områder.

(3) Der bør tages hensyn til de ekstra omkostninger, som landbrugerne må afholde på grund af disse restriktioner.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 8 i beslutning 2000/350/EF indsættes følgende led:

"- 50 % af Grækenlands udgifter til kompensation af landbrugernes udgifter til foder, når de ikke længere som sædvanlig kan sætte dyrene på sommergræs på grund af restriktionerne for flytning af dyr i artikel 3".

Artikel 2

Denne beslutning er rettet til Den Hellenske Republik.

Udfærdiget i Bruxelles, den 18. juli 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 224 af 18.8.1990, s. 19.

(4) EFT L 168 af 2.7.1994, s. 31.

(5) EFT L 124 af 25.5.2000, s. 58.
Rådets afgørelse

af 20. juli 2000

om indgåelse af aftalen mellem Fællesskabet og Republikken Cypern om etablering af et samarbejde vedrørende små og mellemstore virksomheder som led i det tredje flerårige program for små og mellemstore virksomheder (SMV) i Den Europæiske Union (1997-2000)

(2000/488/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 157, stk. 3, sammenholdt med artikel 300, stk. 2, og stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet(1), og

ud fra følgende betragtninger:

(1) Med resolutionen fra Associeringsrådet EF/Cypern af 12. juni 1995 og konklusionerne fra Det Europæiske Råd i Luxembourg den 12.-13. december 1997 er der fastlagt en række elementer i førtiltrædelsesstrategien, hvori også indgår Cyperns deltagelse i fællesskabsprogrammer, således som det blev bekræftet i konklusionerne fra Det Europæiske Råd i Helsingfors den 10.-11. december 1999.

(2) I henhold til artikel 7, stk. 2, i Rådets afgørelse 97/15/EF af 9. december 1996 om det tredje flerårige program for små og mellemstore virksomheder (SMV) i Den Europæiske Union (1997-2000)(2), i det følgende kaldet "programmet", er programmet også åbent for deltagelse af Cypern.

(3) Kommissionen har på Det Europæiske Fællesskabs vegne ført forhandlinger om en aftale, der skal gøre det muligt for Cypern at deltage i programmet.

(4) Aftalen bør godkendes -

TRUFFET FØLGENDE AFGØRELSE:

Artikel 1

Aftalen mellem Det Europæiske Fællesskab og Republikken Cypern om etablering af et samarbejde vedrørende små og mellemstore virksomheder som led i det tredje flerårige program for små og mellemstore virksomheder (SMV) i Den Europæiske Union (1997-2000) godkendes herved på Fællesskabets vegne.

Teksten til aftalen er knyttet til denne afgørelse.

Artikel 2

Kommissionen repræsenterer Fællesskabet i den blandede komité som fastlagt i artikel 6 i aftalen.

Artikel 3

Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Fællesskabet.

Artikel 4

Formanden for Rådet foranstalter på Fællesskabets vegne den notifikation, der er omhandlet i artikel 13 i aftalen.

Udfærdiget i Bruxelles, den 20. juli 2000.

På Rådets vegne

F. Parly

Formand

(1) Udtalelse afgivet den 5. juli 2000 (endnu ikke offentliggjort i EFT).

(2) EFT L 6 af 10.1.1997, s. 25.
Kommissionens beslutning

af 15. september 2000

om anden ændring af beslutning 2000/486/EF om beskyttelsesforanstaltninger mod mund- og klovesyge i Grækenland

(meddelt under nummer K(2000) 2701)

(EØS-relevant tekst)

(2000/550/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Som følge af udbrud af mund- og klovesyge i Grækenland blev Kommissionens beslutning 2000/486/EF af 31. juli 2000 om beskyttelsesforanstaltninger mod mund- og klovesyge i Grækenland(4), senest ændret ved beslutning 2000/538/EF(5), vedtaget for at understøtte de bekæmpelsesforanstaltninger, som Grækenland har truffet.

(2) Det er lykkedes at bekæmpe de to udbrud der blev anmeldt i Xánthi, og deres epidemiologiske forbindelse til sygdomssituationen i Évros er blevet tydeligt fastslået.

(3) På baggrund af sygdomsudviklingen bør beskyttelsesforanstaltningerne begrænses til de oprindelige områder, som blev fastsat i beslutning 2000/486/EF.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 2000/486/EF affattes som angivet i bilaget til nærværende beslutning.

Artikel 2

Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 15. september 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 195 af 1.8.2000, s. 59.

(5) EFT L 229 af 9.9.2000, s. 59.

BILAG

Præfekturerne:

ÉVROS

RODÓPI

XÁNTHI
Kommissionens beslutning

af 12. september 2000

om ændring af beslutning 2000/528/EF om beskyttelsesforanstaltninger mod klassisk svinepest i Det Forenede Kongerige

(meddelt under nummer K(2000) 2686)

(EØS-relevant tekst)

(2000/542/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) Der har været en række udbrud af klassisk svinepest i Det Forenede Kongerige.

(2) På grund af samhandelen med levende svin kan udbruddene udgøre en fare for andre medlemsstaters bestande.

(3) Ved Kommissionens beslutning 2000/528/EF(3) blev der i EF indført beskyttelsesforanstaltninger mod klassisk svinepest i Det Forenede Kongerige.

(4) Beslutning 2000/528/EF må ændres for at tage hensyn til den epidemiologiske udvikling.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 2000/528/EF indsættes som artikel 2a:

"Artikel 2a

1. Fra 15. september 2000 skal Essex dog betragtes som udgået af bilag I,

a) hvis der ikke anmeldes yderligere udbrud af klassisk svinepest i dette område inden den 15. september 2000

b) hvis alle kliniske undersøgelser og laboratorieundersøgelser af svin for klassisk svinepest i dette område har givet negativt resultat for så vidt angår:

- alle bedrifter, der i forbindelse med de bekræftede udbrud af klassisk svinepest i Det Forenede Kongerige i august og september 2000 har været mistænkt for at være smittet med denne sygdom

- alle bedrifter beliggende i de iagttagelsesdistrikter og overvågningsområder, der blev oprettet i dette område efter det bekræftede udbrud den 9. august 2000.

2. Med henblik på anvendelsen af stk. 1 meddeler Det Forenede Kongerige den 14. september 2000 Kommissionen og de øvrige medlemsstater, om kravene i stk. 1 er opfyldt. Hvis kravene er opfyldt, ændrer medlemsstaterne deres samhandelsbetingelser, så de bringes i overensstemmelse med denne beslutning."

Artikel 2

I artikel 7 i beslutning 2000/528/EF ændres "15. september" til "15. oktober".

Artikel 3

Denne beslutning er rettet til medlemsstaterne.

Udfærdiget i Bruxelles, den 12. september 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 214 af 25.8.2000, s. 42.
Europa-Parlamentets afgørelse

af 6. juli 2000

om decharge til Kommissionen for den økonomiske forvaltning af 6., 7. og 8. Europæiske Udviklingsfond for regnskabsåret 1998

(2000/548/EF)

EUROPA-PARLAMENTET,

der henviser til balancer og forvaltningsregnskaber for 6., 7. og 8. Europæiske Udviklingsfond for regnskabsåret 1998 (KOM(1999) 227 - (C5-0003/1999),

der henviser til den konvention, der blev undertegnet i Lomé den 31. oktober 1979 (6. EUF, Lomé II)(1),

der henviser til den konvention, der blev undertegnet i Lomé den 8. december 1984 (7. EUF, Lomé III)(2),

der henviser til den konvention, der blev undertegnet i Lomé den 15. december 1989 (8. EUF, Lomé IV)(3),

der henviser til den konvention, der blev undertegnet i Mauritius den 4. november 1995 (8. EUF, Lomé IVa)(4),

der henviser til Revisionsrettens årsberetning for regnskabsåret 1998 og institutionernes svar (C5-0266/1999)(5),

der henviser til Rådets henstilling af 13. marts 2000 (C5-0154/2000),

der henviser til EF-traktatens artikel 276,

der henviser til forretningsordenens artikel 96 og bilag V,

der henviser til betænkning fra Budgetkontroludvalget (A5-0167/2000),

1. giver decharge til Kommissionen for gennemførelsen af 6., 7. og 8. Europæiske Udviklingsfond for regnskabsåret 1998

2. minder om sine bemærkninger i beslutningen, der ledsager denne afgørelse

3. pålægger sin formand at sende denne afgørelse og beslutningen med bemærkningerne til Kommissionen, Rådet, Domstolen, Revisionsretten, Den Europæiske Investeringsbank og hver af de øvrige fællesskabsorganer og sørge for, at de offentliggøres i De Europæiske Fællesskabers Tidende (L-udgaven).

Julian Priestley

Generalsekretær

Nicole Fontaine

Formand

(1) EFT L 347 af 22.12.1980, s. 1.

(2) EFT L 86 af 31.3.1986, s. 1.

(3) EFT L 229 af 17.8.1991, s. 1.

(4) EFT L 156 af 29.5.1998, s. 1.

(5) EFT C 349 af 3.12.1999, s. 1.
Kommissionens beslutning

af 22. august 2000

om de gennemførelsesforanstaltninger, der er nødvendige for at efterkomme kendelse afsagt af præsidenten for De Europæiske Fællesskabers Ret i Første Instans den 8. august 2000 i sag T-159/00 R

(meddelt under nummer K(2000) 2535)

(2000/534/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, og

ud fra følgende betragtninger:

(1) Præsidenten for De Europæiske Fællesskabers Ret i Første Instans afsagde den 8. august 2000 kendelse i sag T-159/00 R (Suproco NV - i det følgende benævnt "Suproco" - mod Kommissionen for De Europæiske Fællesskaber) (i det følgende benævnt "kendelsen").

(2) Ved kendelsen får Suproco udsættelse med hensyn til anvendelsen af Kommissionens forordning (EF) nr. 465/2000 af 29. februar 2000 om beskyttelsesforanstaltninger over for indførsel fra de oversøiske lande og territorier af sukkerprodukter, som har EF/OLT-kumulation af oprindelsen(1).

(3) Ifølge kendelsen kan Suproco indtil den 30. september 2000 importere i alt 400 t sukker, der har EF/OLT-kumulation af oprindelsen.

(4) For at give Suproco mulighed for at gennemføre de transaktioner, som kendelsen giver dem ret til, bør der vedtages gennemførelsesbestemmelser, som medlemsstaterne og Suproco skal anvende, uden at dette foregriber den dom, som Retten senere afsiger i det tilgrundliggende søgsmål -

VEDTAGET FØLGENDE BESLUTNING:

Artikel 1

Suproco NV, et selskab oprettet i henhold til retten i De Nederlandske Antiller og etableret i Willemstad (Curaçao, De Nederlandske Antiller), har fået tilladelse til at importere 400 t sukker, som har EF/OLT-kumulation af oprindelsen, til EF på følgende betingelser:

1) Import sker mod udstedelse af importlicens. Medlemsstaternes myndigheder udsteder licenserne efter bestemmelserne i Kommissionens forordning (EØF) nr. 3719/88(2).

I licensens rubrik 24 anføres følgende: "kendelse afsagt af præsidenten for De Europæiske Fællesskabers Ret i Første Instans den 8.8.2000 i sag T-159/00 R".

2) Suproco stiller en sikkerhed på 3 EUR/t, som frigives, hvis importen gennemføres i overensstemmelse med importlicensen.

Artikel 2

Udstedelsen af importlicensen/importlicenserne og importen af varerne skal finde sted senest den 30. september 2000. Suproco kan dog lade op til 400 t sukker, der er leveret frit om bord inden den 30. september 2000, overgå til fri omsætning i EF's toldområde.

Artikel 3

Suproco må ikke længere indgive ansøgninger om importlicens i henhold til forordning (EF) nr. 465/2000.

Artikel 4

Bestemmelserne i denne beslutning finder anvendelse, jf. dog Rådets forordning (EØF) nr. 2913/92(3).

Artikel 5

Denne beslutning er rettet til medlemsstaterne og Suproco NV, Industriepark, Brievengat B4, Curaçao, Nederlandse Antillen.

Udfærdiget i Bruxelles, den 22. august 2000.

På Kommissionens vegne

Philippe Busquin

Medlem af Kommissionen

(1) EFT L 56 af 1.3.2000, s. 39.

(2) EFT L 331 af 2.12.1988, s. 1.

(3) EFT L 302 af 19.10.1992, s. 1.
Kommissionens beslutning

af 1. september 2000

om ændring af beslutning 2000/486/EF om beskyttelsesforanstaltninger mod mund- og klovesyge i Grækenland

(meddelt under nummer K(2000) 2639)

(EØS-relevant tekst)

(2000/538/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Som følge af udbrud af mund- og klovesyge i Grækenland blev Kommissionens beslutning 2000/486/EF af 31. juli 2000 om beskyttelsesforanstaltninger mod mund- og klovesyge i Grækenland(4) vedtaget for at understøtte de bekæmpelsesforanstaltninger, som Grækenland har truffet.

(2) Det er blevet anmeldt, at sygdommen har spredt sig yderligere.

(3) På baggrund af sygdomsudviklingen bør de beskyttelsesforanstaltninger, der blev indført med beslutning 2000/486/EF, også gælde for andre dele af Grækenland.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I og II til beslutning 2000/486/EF affattes som angivet i bilaget til nærværende beslutning.

Artikel 2

Medlemsstaterne ændrer de foranstaltninger, de anvender på samhandelen, for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning er rettet til medlemsstaterne.

Udfærdiget i Bruxelles, den 1. september 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 195 af 1.8.2000, s. 59.

BILAG

Præfekturet:

EVROS

RODOPI

XANTHI
Kommissionens beslutning

af 26. juli 2000

om et supplerende finansielt tilskud fra Fællesskabet i forbindelse med udryddelse af klassisk svinepest i Tyskland i 1997

(meddelt under nummer K(2000) 2284)

(Kun den tyske udgave er autentisk)

(EØS-relevant tekst)

(2000/511/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 1258/1999(2), særlig artikel 3, stk. 3 og 5, og

ud fra følgende betragtninger:

(1) Der forekom udbrud af klassisk svinepest i Tyskland i 1997. Forekomsten af denne sygdom udgør en alvorlig fare for svinebestanden i Fællesskabet, og for at bidrage til udryddelsen af sygdommen hurtigst muligt har Fællesskabet mulighed for at yde et finansielt tilskud til medlemsstatens støtteberettigede udgifter.

(2) Den 26. maj 1998 indgav Tyskland en ansøgning om refusion for de samlede udgifter på landets territorium i 1997.

(3) Kommissionen har vedtaget beslutning 98/60/EF(3) og 98/650/EF(4) om et finansielt tilskud fra Fællesskabet i forbindelse med udryddelse af klassisk svinepest i Tyskland. Disse beslutninger gjorde det muligt at udbetale to rater til et samlet beløb på 7 mio. EUR som forskud.

(4) Beløbet for den sidste rate af Fællesskabets finansielle tilskud bør nu fastsættes.

(5) Kommissionen har kontrolleret anvendelsen af alle Fællesskabets veterinærregler og overholdelsen af alle betingelserne for Fællesskabets finansielle tilskud.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Tyskland kan modtage en tredje og sidste rate på højst 1750000 EUR som Fællesskabets finansielle tilskud til de støtteberettigede udgifter i forbindelse med udryddelse af klassisk svinepest, der udbrød i 1997.

Artikel 2

Resten af Fællesskabets finansielle tilskud udbetales til Tyskland efter vedtagelsen af nærværende beslutning.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 26. juli 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 160 af 26.6.1999, s. 103.

(3) EFT L 16 af 21.1.1998, s. 37.

(4) EFT L 309 af 19.11.1998, s. 47.
Rådets afgørelse

af 18. september 2000

om beskikkelse af et tysk medlem af Regionsudvalget

(2000/579/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Gerd Walter er trådt tilbage som medlem, hvilket Rådet blev underrettet om den 29. juni 2000,

under henvisning til indstillingen fra Tysklands regering -

TRUFFET FØLGENDE AFGØRELSE:

Eneste artikel

Heide Simonis beskikkes som medlem af Regionsudvalget som efterfølger for Gerd Walter for den resterende del af mandatperioden, dvs. indtil den 25. januar 2002.

Udfærdiget i Bruxelles, den 18. september 2000.

På Rådets vegne

H. Védrine

Formand

(1) EFT L 28 af 4.2.1998, s. 19.